Pa skiet 3 kinders, homself | Netwerk24
Deur Cara-Lee Dorfling 17 Desember 2018 16:56
'n Man van Mthatha in die Oos-Kaap het sy drie kinders doodgeskiet en daarna sy eie lewe geneem.
Die voorval het Sondagaand by hul huis in Northcrest in Mthatha gebeur, sê kapt. Dineo Koena, polisiewoordvoerder, in 'n verklaring.
Sy sê 'n familielid van die 48-jarige pa het die polisie Maandagoggend gekontak nadat hy op die oorledenes se lyke afgekom het.
Die kinders, 'n negejarige seun en twee meisies, onderskeidelik ses en agt jaar oud, se name word nog deur die polisie weerhou tot al hul naasbestaandes in kennis gestel is.
Koena sê die motief is nog onbekend. Sy sê die pa het 'n gelisensieerde vuurwapen gebruik en dit is nog onduidelik waar die kinders se ma ten tyde van die voorval was.